**DJEČJI VRTIĆ PUČIŠĆA**

Park hrvatskih branitelja1

21412 Pučišća

E-mail: pucisca.vrtic@gmail.com

Web: [www.dv-pucisca.hr](http://www.dv-pucisca.hr/)

KLASA: 601-01/22-04/03

UR.BROJ: 2181-44-1-22-1

**GODIŠNJI PLAN I PROGRAM ODGOJNO-OBRAZOVNOG RADA DJEČJEG VRTIĆA PUČIŠĆA**

**ZA PEDAGOŠKU 2022./2023.GODINU**

Petra Mihaić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ravnateljica Dječjeg vrtića Pučišća

Ružica Babarović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stručna suradnica pedagoginja

Pučišća, rujan 2022.

Na temelju članka 39. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 6. Poslovnika o radu Odgojiteljskog vijeća Dječjeg vrtića Pučišća na svojoj 2. sjednici održanoj 26. rujna 2022. godine Odgojiteljsko vijeće Dječjeg vrtića Pučišća razmatralo je:

**GODIŠNJI PLAN I PROGRAM ODGOJNO-OBRAZOVNOG RADA DJEČJEG VRTIĆA PUČIŠĆA ZA PEDAGOŠKU 2022./2023. GODINU**

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Petra Mihaić

Na temelju članaka 21. i 35. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 45. Statuta Dječjeg vrtića Pučišća, na prijedlog ravnateljice i nakon rasprave s Odgojiteljskog vijeća, na sjednici održanoj 28. rujna 2022. godine, Upravno vijeće Dječjeg vrtića Pučišća donijelo je:

**GODIŠNJI PLAN I PROGRAM ODGOJNO-OBRAZOVNOG RADA DJEČJEG VRTIĆA PUČIŠĆA ZA PEDAGOŠKU 2022./2023. GODINU**

 Predsjednik Upravnog vijeća:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Stjepan Kusanović

Pučišća, 2022.

Sadržaj

[**1.** **UVOD** 5](#_Toc115943061)

[**2.** **USTROJSTVO RADA** 6](#_Toc115943062)

[2.1. Kadrovska struktura u pedagoškoj godini 2022./2023. 6](#_Toc115943063)

[2.2. Organizacija radnog vremena 9](#_Toc115943064)

[2.3. Upisi djece u pedagošku 2022./2023. godinu 14](#_Toc115943065)

[2.4. Nositelji programa, vrste programa te podjela djece po skupinama 15](#_Toc115943066)

[**2.** **MATERIJALNI UVJETI** 17](#_Toc115943067)

[**3.** **NJEGA I SKRB ZA TJELESNI RAST I ZDRAVLJE DJECE** 20](#_Toc115943068)

[3.1. Mjere zdravstvene zaštite djece u našem vrtiću 20](#_Toc115943069)

[3.2. Prehrana djece 21](#_Toc115943070)

[3.3. Zdravstvena dokumentacija 22](#_Toc115943071)

[3.4. Plan sanitarno-higijenskog održavanja vrtića 22](#_Toc115943072)

[3.5. Edukacija 24](#_Toc115943073)

[**4.** **ODGOJNO-OBRAZOVNI RAD** 25](#_Toc115943074)

[4.1. RAD S DJECOM S POSEBNIM POTREBAMA 27](#_Toc115943075)

[4.2. Pedagoška dokumentacija 29](#_Toc115943076)

[**5.** **STRUČNO USAVRŠAVANJE** 30](#_Toc115943077)

[5.1. Stručno usavršavanje prema individualnim interesima 30](#_Toc115943078)

[5.2. Stručno usavršavanje prema planu i programu ustanove 30](#_Toc115943079)

[5.2.1. Odgojiteljsko vijeće 31](#_Toc115943080)

[**6.** **SURADNJA S RODITELJIMA** 33](#_Toc115943081)

[**7.** **SURADNJA S DRUŠTVENIM ČIMBENICIMA** 37](#_Toc115943082)

[**8.** **RAD UPRAVNOG VIJEĆA** 40](#_Toc115943083)

[**9.** **VREDNOVANJE PROGRAMA** 41](#_Toc115943084)

[**10.** **GODIŠNJI PLANOVI I PROGRAMI RADA RAVNATELJICE I ČLANOVA STRUČNOG TIMA** 43](#_Toc115943085)

[10.1. GODIŠNJI PLAN I PROGRAM RADA RAVNATELJICE ZA PEDAGOŠKU GODINU 2022./2023. 43](#_Toc115943086)

[10.2. GODIŠNJI PLAN I PROGRAM RADA STRUČNE SURADNICE PEDAGOGINJE ZA PEDAGOŠKU GODINU 2022./2023. 46](#_Toc115943087)

[10.3. GODIŠNJI PLAN I PROGRAM RADA ZDRAVSTVENE VODITELJICE ZA PEDAGOŠKU GODINU 2022./2023. 53](#_Toc115943088)

# **UVOD**

Dječji vrtić Pučišća je ustanova za predškolski odgoj i obrazovanje koja djeluje na području Općine Pučišća. Kroz provedbu redovnog programa utemeljenog na humanističko-razvojnom pristupu usmjereni smo razvoju dječjih potencijala, poštivanju dječjih prava i uvažavanju individualnih potreba djece. Svojim djelovanjem pružamo podršku obitelji, pridonosimo razvoju roditeljskih kompetencija i doprinosimo razvoju društvene zajednice.

 **Vizija** za Dječji vrtić Pučišća je da bude mjesto bogatog prostorno-materijalnog i socijalnog okruženja koje djetetu pruža mjesto sretnog odrastanja i u kojem se svako dijete osjeća ugodno, važno i jedinstveno. Kroz odgojno-obrazovni rad, utemeljenim na humanističko –razvojnom pristupu usmjereni smo na poticanje razvoja slobodnog, samopouzdanog, snalažljivog i odgovornog djeteta poštujući prava djeteta i uvažavajući njihove individualne razlike.Vizija naše ustanove je neprestani razvoj kvalitete u provođenju odgojno-obrazovnog rada kroz permanentno usavršavanje stručnih radnika i razvijanje partnerskog odnosa obitelji i djelatnika dječjeg vrtića. Kroz poštivanje i uvažavanje kulturne baštine mjesta u kojem živimo, biti aktivni sudionici u razvoju društvene zajednice u kojoj živimo.

Naša **misija** je da Dječji vrtić Pučišća djeluje kao javna ustanova za predškolski odgoj na području Općine Pučišća i provodi program njege, odgoja, obrazovanja, zdravstvene zaštite i prehrane za djecu od navršenih tri godine života do polaska u osnovnu školu. Kroz provedbu redovnih programa utemeljenih na humanističko-razvojnom pristupu usmjereni smo razvoju dječjih potencijala, poštivanju dječjih prava i uvažavanju individualnih potreba djece, poticanje i podršku trajnom stručnom usavršavanju svog osoblja koje sudjeluje u predškolskom odgoju i obrazovanju. Našu **misiju** vidimo kroz:

* otvorenost prema djetetu i obitelji te građenju i očuvanju partnerskih odnosa s roditeljima,
* podizanje i jačanje stručnih kompetencija te osobne odgovornosti svih sudionika odgojno-obrazovnog procesa,
* njegovanje kulture i identiteta vrtića te povezanost s lokalnom zajednicom.

# **USTROJSTVO RADA**

## 2.1. Kadrovska struktura u pedagoškoj godini 2022./2023.

 Dječji vrtić Pučišća je ustanova za predškolski odgoj i obrazovanje koja djeluje na području Općine Pučišća koji obuhvaća tri objekta na tri lokacije:

* Dječji vrtić „Stinčica“, Pučišća, Park hrvatskih branitelja 1 (matični objekt)
* Dječji vrtić „Jerulica“, Pražnica, Pražnica 32 (područni objekt)
* Dječji vrtić „Levanda“, Gornji Humac, Gornji Humac 32 (područni objekt)

**Tablica 1. Broj zaposlenih i stručna sprema na pojedinim radnim mjestima**

*(Prema Pravilniku o unutarnjem ustrojstvu i načinu rada Dječjeg vrtića Pučišća)*

|  |  |  |  |
| --- | --- | --- | --- |
| NAZIV RADNOG MJESTA | BROJ RADNIKA NA RADNOM MJESTU | RADNO VRIJEME | STRUČNA SPREMA |
| Ravnateljica dječjeg vrtića | **1** | 1 radnica na nepuno radno vrijeme (20 sati) | odgojiteljica predškolske djeceVŠS |
| Odgojiteljica predškolske djece | **6 *(5+1\*)*** | 5 odgojiteljica – puno radno vrijeme1\* radnica na nepuno radno vrijeme (20 sati)(ravnateljica) | odgojiteljica predškolske djeceprvostupnica predškolskog odgojaVŠS |
| Stručna suradnica pedagoginja | **1** | 1 radnica na nepuno radno vrijeme (20 sati) | magistra pedagogijeVSS |
| Zdravstveni/a voditelj/ica | **1** | 1 radnica na nepuno radno vrijeme (8 sati) | prvostupnik/ica sestrinstvaVŠS |
| Spremačica | **3** | 1 radnica na puno radno vrijeme1 radnica na nepuno radno vrijeme (20 sati)1 radnica na nepuno radno vrijeme (15 sati) | SSSNKVSSS |
| Kuharica | **1** | 1 radnica na nepuno radno vrijeme (20 sati) | SSS |

Ravnateljica Dječjeg vrtića Pučišća izabrana je putem natječaja kojeg je raspisalo Upravno vijeće Dječjeg vrtića Pučišća 16. rujna 2020. godine, na temelju članka 37. stavka 3. Zakona o predškolskom odgoju i obrazovanju (NN br. 10/97, 107/07, 94/13 i 98/19). Načelnik Općine Pučišća, Marino Kaštelan je donio Rješenje o imenovanju ravnateljice Dječjeg vrtića Pučišća, 7.10.2020. godine kojom se Petra Mihaić imenuje za ravnateljicu Dječjeg vrtića Pučišća na vrijeme od 4 godine. Ravnateljica obavlja dužnosti ravnateljstva pola radnog vremena, a drugu polovicu radnog vremena obavlja poslove odgojiteljice u odgojnoj skupini.

Stručna suradnica pedagoginja primljena je na temelju natječaja kojeg je raspisalo Upravno vijeće Dječjeg vrtića Pučišća 16.8.2021. godine na nepuno neodređeno radno vrijeme (20 sati tjedno). U našoj ustanovi će boraviti tri dana u tjednu, pola radnog dana srijedom (4 sata) te četvrtkom i petkom puni radni dan (8 sati). Četvrtkom će 4 sata raditi u područnim vrtićima Pražnica i Gornji Humac, a ostalo radno vrijeme radit će u Matičnom vrtiću Pučišća.

 Planira se raspisivanje natječaja za zapošljavanje zdravstvene voditeljice (donošenje odluke za raspisivanje natječaja planira se za 4. sjednicu Upravnog vijeća koja će se održati 27. rujna 2022. godine) s kojom bi se, prema Pravilniku o unutarnjem ustrojstvu i načinu rada i Državnom pedagoškom standardu, u našem vrtiću zasnovao radni odnos na nepuno radno vrijeme od 8 sati tjedno.

U Dječjem vrtiću Pučišća provodi se redoviti šestosatni program u 3 odgojne skupine:

- Matični vrtić „Stinčica“, odgojna skupina „Školjkice-bisernice“

- Područni vrtić „Jerulica“, odgojna skupina „Pahuljice“

- Područni vrtić „Levanda“, odgojna skupina „Pčelice“

Redovite šestosatne programe vode tri odgojiteljice predškolske djece. Zaposlene su na neodređeno puno radno vrijeme, a njihov rad se sastoji od neposrednog rada s djecom i ostalih poslova koji obavljaju (dio u zgradi vrtića, a dio izvan nje):

* vođenje pedagoške dokumentacije
* suradnja s obitelji
* suradnju sa stručnim suradnicima
* posjete, izlete, svečanosti
* permanentno stručno usavršavanje na razini ustanove i izvan nje
* individualno usavršavanje
* cjeloživotno učenje

Osim redovitog šestosatnog programa, od 1. lipnja 2021. godine u matičnom objektu u jednoj skupini se provodi redoviti desetosatni program odgojno-obrazovnog rada s djecom od navršene treće godine života do polaska u osnovnu školu. Prema odredbama Državnog pedagoškog standarda, redoviti desetosatni program vode dvije odgojiteljice predškolske djece zaposlene na puno radno vrijeme.

 Spremačica u matičnom objektu „Stinčica“ u Pučišćima zaposlena je na puno neodređeno radno vrijeme i radi dvokratno: u jutarnjoj smjeni od 6:00 do 10:30, a u popodnevnoj od 15:00 do 18:30 sati. Spremačica u područnom objektu „Jerulica“ u Pražnicama zaposlena je na neodređeno nepuno radno vrijeme (20 sati tjedno) i radi od 9:00 do 11:00 i od 13:00 do 15:00. Spremačica zaposlena na neodređeno nepuno radno vrijeme (15 sati tjedno) u područnom objektu „Levanda“ u Gornjem Humcu, radi od 9:00 do 11:00 i od 13:00 do 14:00 sati.

 Računovodstvo Dječjeg vrtića Pučišća je vanjsko računovodstvo i nalazi se u sklopu Općine Pučišća.

## Organizacija radnog vremena

**Tablica 2. Organizacija radnog vremena ravnateljice**

|  |  |  |
| --- | --- | --- |
| **DANI U TJEDNU** | **OBJEKT** | **UKUPNO RADNO VRIJEME** |
| Ponedjeljak | „Stinčica“Rad u područnim objektima(po potrebi) | 6:30 – 14:30(jutarnja smjena)8:30-16:30(popodnevna smjena) |
|  Utorak | „Stinčica“Rad u područnim objektima(po potrebi) | 6.30 – 14.30(jutarnja smjena)8.30-16.30(popodnevna smjena) |
| Srijeda | „Stinčica“(rad u odgojnoj skupini)Rad u područnim objektima(po potrebi) | 6.30 – 14.30(jutarnja smjena)8.30-16.30(popodnevna smjena) |
|  Četvrtak | „Stinčica“(rad u odgojnoj skupini)Rad u područnim objektima(po potrebi) | 6.30 – 14.30(jutarnja smjena)8.30-16.30(popodnevna smjena) |
| Petak | „Stinčica“(rad u odgojnoj skupini)Rad u područnim objektima(po potrebi) | 6.30 – 14.30(jutarnja smjena)8.30-16.30(popodnevna smjena) |

**Tablica 3. Organizacija radnog vremena stručne suradnice pedagoginje**

|  |  |  |  |  |
| --- | --- | --- | --- | --- |
| DANI U TJEDNU | OBJEKT | RADNO VRIJEME | DNEVNO SATI | NAPOMENE |
| Ponedjeljak | / | / | / |  |
| Utorak | / | / | / |  |
| Srijeda | „Stinčica“ | 7:30-11:00 | 4 (3,5+0,5) | Matični objekt |
| Četvrtak | „Stinčica“„Levanda“„Jerulica“ | 7:30-14:30 | 8 (7+1) | Matični objektPodručni objekti |
| Petak | „Stinčica“ | 7:30-14:30 | 8 (7+1) | Matični objekt |

**Tablica 4. Radno vrijeme odgojitelja u odgojnim skupinama**

|  |  |  |  |  |  |
| --- | --- | --- | --- | --- | --- |
| OBJEKT | ODG.SKUPINA | VODITELJPROGRAMA | NEPOSREDNI RAD | OSTALI POSLOVI | UKUPNO |
| „Stinčica“ | Srdelice | Karmen KoljatićPetra Ivelić Trutanić | 6.30 – 12.30(jutarnja smjena)10.30-16.30(popodnevna smjena) | 2 | 8 |
| „Stinčica“ | Školjkice- bisernice | Jadranka Alaburić(do 31.12.2022.) | 8:00-14:00(5.5+0.5) | 2 | 8 |
| „Jerulica“ | Pahuljice | Matea Drpić | 8:00-14:00(5.5+0.5) | 2 | 8 |
| „Levanda“ | Pčelice | Marija Čolić | 7:30-13:30(5.5+0.5) | 2 | 8 |

**Tablica 5. Raspored rada i radno vrijeme spremačica**

|  |  |  |  |  |
| --- | --- | --- | --- | --- |
| IME I PREZIME | OBJEKT | RADNO VRIJEME | TJEDNO SATI | NAPOMENA |
| Fanika Mladinić | „ Stinčica“ | 6:00-10:0015:00 -19:00 | 40 sati |  |
| Nataša Buvinić | „Jerulica“ | 9:00-11:0013:00-15:00 | 20 sati | Od 9:00 do 11:00 pomoćnica sprema i servira doručak a u popodnevnim satima radi na poslovima čišćenja i održavanja vrtića |
| VesnaBrizić | „Levanda“ | 9:00-11:0014:00-15:00 | 15 sati | Od 9:00 do 11:00 pomoćnica sprema i servira doručak a u popodnevnim satima radi na poslovima čišćenja i održavanja. |

**Tablica 6. Organizacija radnog vremena kuharice**

|  |  |  |  |  |
| --- | --- | --- | --- | --- |
| DANI U TJEDNU | OBJEKT | RADNO VRIJEME | DNEVNO SATI | NAPOMENE |
|  Ponedjeljak | „Stinčica“ | 9.00-13.00 | 4 |  |
| Utorak | „Stinčica“ | 9.00-13.00 | 4 |  |
| Srijeda | „Stinčica“ | 9.00-13.00 | 4 |  |
| Četvrtak | „Stinčica“ | 9.00-13.00 | 4 |  |
| Petak | „Stinčica“ | 9.00-13.00 | 4 |  |

**Tablica 7. Struktura sati po mjesecima za pedagošku godinu 2022./2023.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| MJESEC | BROJ DANA | SUBOTE | NEDJELJE | BLAGDANI | RADNI DANI | SATNICA ZA NEPOSREDAN RAD | OSTALI POSLOVI | STANKA | UKUPNO MJESEČNO SATI |
| 9/2022 | 30 | 4 | 4 | 0 | 22 | 121 | 44 | 11 | 176 |
| 10/2022 | 31 | 5 | 5 | 0 | 21 | 115,5 | 42 | 10,5 | 168 |
| 11/2022 | 30 | 4 | 4 | 2 | 20 | 110 | 40 | 10 | 160 |
| 12/2022 | 31 | 5 | 4 | 1 | 21 | 115,5 | 42 | 10,5 | 168 |
| 1/2023 | 31 | 4 | 5 | 1 | 21 | 115,5 | 42 | 10,5 | 168 |
| 2/2023 | 28 | 4 | 4 | 0 | 20 | 110 | 40 | 10 | 160 |
| 3/2023 | 31 | 4 | 4 | 0 | 23 | 126,50 | 46 | 11,5 | 184 |
| 4/2023 | 30 | 5 | 5 | 1 | 19 | 104,5 | 38 | 9,5 | 152 |
| 5/2023 | 31 | 4 | 4 | 2 | 21 | 115,5 | 42 | 10,5 | 168 |
| 6/2023 | 30 | 4 | 4 | 2 | 20 | 110 | 40 | 10 | 160 |
| 7/2023 | 31 | 5 | 5 | 0 | 21 | 115,5 | 42 | 10,5 | 168 |
| 8/2023 | 31 | 4 | 4 | 1 | 22 | 121 | 44 | 11 | 176 |
| UKUPNO | **365** | **52** | **52** | **10** | **251** | **1380,5** | **502** | **125,5** | **2008** |

**REKAPITULACIJA:** (radni dani x 8 sati) + (blagdani x 8 sati) = (251 x 8 sati) + (10 x 8 sati) = 2008 sati + 80 sata = **2088 godišnji fond sati**

Sukladno članku 29. Državnog Pedagoškog Standarda (NN/2008.) odgojitelji su obavezni u neposrednom radu s djetetom i skupinom djece provesti 27.5 radnih sati tjedno, a ostale poslove u sklopu satnice do punog radnog vremena. Ostali poslovi odgojitelja obuhvaćaju planiranje, programiranje i vrednovanje rada, pripremu prostora i poticaja, suradnju s roditeljima i savjetodavni rad s roditeljima i ostalim te poslove stručnog usavršavanja.

**Tablica 8. Tjedna razrada zaduženja ostalih poslova za odgojitelje**

|  |  |
| --- | --- |
| Tjedna razrada zaduženja ostalih poslova | 12,5 |
| Planiranje, programiranje i vrednovanje rada | 5 |
| Suradnja s roditeljima | 2 |
| Stručno usavršavanje | 3 |
| Pauza | 2,5 |

 U vremenu od Badnjaka, 24. prosinca 2022. godine, do Nove godine, 1. siječnja 2023. godine, radnice Dječjeg vrtića Pučišća će koristiti godišnji odmor (4 radna dana) ukoliko roditelji neće imati potrebe tijekom tih dana za boravkom njihove djece u vrtiću. Na temelju evidencija polazaka djece u tom vremenskom periodu prijašnjih godina, zaključujemo da je potreba za boravkom djece u vrtiću jako mala (1-2 djeteta u cijelom matičnom objektu a tako bude i u područnim vrtićima!).

 U ljetnom periodu planiramo realizaciju redovitog desetosatnog programa tijekom srpnja i kolovoza, a broj djece će ovisiti o potrebama roditelja za borvakom djeteta u vrtiću u ljetnim mjesecima. Redoviti šestosatni program će se odvijati tijekom srpnja na temelju prethodno provedene ankete za roditelje o potrebi korištenja programa tijekom ljetnog perioda. Nakon provedene ankete pristupit ćemo organizaciji rada i u skladu s tim pripremit ćemo raspored rada odgojno-obrazovnog i ostalog osoblja te raspored korištenja godišnjih odmora za sve djelatnike.

## Upisi djece u pedagošku 2022./2023. godinu

Dječji vrtić Pučišća je dana 5. svibnja 2022. godine, a prema odredbama Odluke o upisu djece u Dječji vrtić Pučišća za pedagošku godinu 2022./2023. objavio Oglas za upis djece u Dječji vrtić Pučišća prema sljedećem okvirnom planu upisa:

**Tablica 9. Okvirni plan upisa za pedagošku godinu 2022./2023. je:**

|  |  |  |  |  |  |
| --- | --- | --- | --- | --- | --- |
| **ORG. JEDINICA** | **BROJ ODGOJNIH SKUPINA****(6-satni program)** | **BROJ ODGOJNIH SKUPINA****(10-satni program)** | **BROJ DJECE KOJA NASTAVLJAJU KORIŠTENJE****USLUGA** | **DRŽAVNI PEDAGOŠKI****STANDARD** | **SLOBODNA MJESTA****ZA UPIS** |
| „Stinčica“ Pučišća | 1 | 1 | (11+15)\* | (20 + 20)\* | 14 |
| „Jerulica“ Pražnica | 1 | / | 8 | 20 | 12 |
| „Levanda“G. Humac | 1 | / | 6 | 20 | 14 |
| **UKUPNO**  | **3** | **1** | **40** | **80** | **40** |

***\*(6-satni + 10-satni program)***

U upisnom roku od 20. svibnja do 27. svibnja 2022. zaprimljeno je:

* 7 Zahtjeva za upis
* 40 Zahtjeva za nastavak korištenja usluga

Svi su zahtjevi pozitivno riješeni i u Dječji vrtić Pučišća upisano je ukupno 47 djece u 4 odgojno-obrazovne skupine za pedagošku godinu 2022./2023.

Pedagošku godinu 2022./2023. Dječji vrtić Pučišća ostvarit će djelovanjem u 3 objekta u kojima se odvija odgojno-obrazovni rad u 4 odgojno-obrazovne skupine s ukupno 47 polaznika vrtića na početku pedagoške godine, u rujnu 2022. Naš program namijenjen je djeci predškolske dobi, od navršene 3. godine života do polaska u osnovnu školu.

## Nositelji programa, vrste programa te podjela djece po skupinama

**Tablica 10. Broj djece - polaznika DV „Pučišća“ po odgojnim skupinama**

|  |  |  |  |  |
| --- | --- | --- | --- | --- |
| OBJEKT | ODGOJNA SKUPINA | DOB DJECE | BROJ UPISANE DJECE | RADNO VRIJEMESKUPINE |
| Matični objekt „Stinčica“-Pučišća( 2 odgojne skupine) | „ŠKOLJKICE-BISERNICE“„SRDELICE“ | mješovita skupinamješovita skupina | **12****19** | 8:00-14:006:30-16:30 |
| Područni objekt „Jerulica“ Pražnica | „PAHULJICE“ | mješovita skupina | **10** | 8:00-14:00 |
| Područni objekt „Levanda“ G. Humac | „PČELICE“ | mješovita skupina | **6** | 7:30-13:30 |
| UKUPNO | **4 odgojne skupine** |  | **47****djece** |  |

**Tablica 11. Voditelji programa u DV „Pučišća“**

|  |  |  |  |  |
| --- | --- | --- | --- | --- |
| ODGOJNA SKUPINA | VODITELJPROGRAMA | STRUČNA SPREMA | VRSTA PROGRAMA | TRAJANJE PROGRAMA |
| Srdelice | Karmen KoljatićPetra Ivelić Trutanić | odgojiteljica predškolske djeceVŠSPrvostupnica predškolskog odgojaVŠS | -Redoviti desetosatni program-Program predškole | 6:30-16:30 |
| Školjkice-bisernice | Jadranka Alaburić(do 31.12.2022.) | Odgojiteljicapredškolske djeceVŠS | Redoviti šestosatni programProgram predškole | 8:00-14:00 |
| Pahuljice | Mateja Prka (prodiljni dopust)Matea Drpić(zamjena) | Magistra predškolskog odgojaVSSOdgojiteljicapredškolske djeceVŠS | Redoviti šestosatni programProgram predškole | 8:00-14:00 |
| Pčelice | Marija Čolić | Odgojiteljicapredškolske djeceVŠS | Redoviti šestosatniProgramProgram predškole | 7:30-13:30 |

Odgojno-obrazovni rad u Dječjem vrtiću „Stinčica“ u Pučišćima organiziran je u dvije odgojne skupine. Od 6:30 do 16:30 sati radno je vrijeme odgojno-obrazovne skupine „Srdelice“ u kojoj se provodi redoviti desetosatni program (počeo s provođenjem 1. lipnja 2021.godine), a od 8:00 do 14:00 sati odgojna skupina „Školjkice-bisernice“ u kojoj se provodi redoviti šestosatni program.

U Dječjem vrtiću „Jerulica“ u Pražnicama, radno vrijeme odgojne skupine „Pahuljice“ je od 8:00 do 14:00 sati.

U Dječjem vrtiću „Levanda“ u Gornjem Humcu odgojna skupina „Pčelice“ radi od 7:30 do 13:30 sati.

Dječji vrtić Pučišća u sve tri jedinice organizira redovne programe i program predškole u petodnevnom radnom tjednu, te se radno vrijeme određene skupine određuje sukladno potrebama većine roditelja upisane djece na prvom informativnom sastanku.

 Dječji vrtić Pučišća će pokušati organizirati kraći program ranog učenja engleskog jezika ili kraći sportski program nakon provedene ankete za roditelje o interesu prema jednom od programa. Prema rezultatima ankete, a uz suglasnost Osnivača, program će se poslati na postupak verifikacije u Ministarstvo znanosti i obrazovanja. Nakon dobivene suglasnosti na provođenje kraćih programa, Upravno vijeće Dječjeg vrtića raspisat će natječaj za zapošljavanje voditelja jednog od ta dva programa. Kraći program bi se provodio za djecu u sve četiri odgojno-obrazovne skupine nakon redovitog odgojno-obrazovnog programa za svu djecu čiji su roditelji pokazali interes za određeni program.

# **MATERIJALNI UVJETI**

 Prostorno i materijalno okruženje nazivamo i trećim odgojiteljem jer u velikoj mjeri utječe na razvoj djece, stoga ono mora biti kreirano po mjeri djeteta. Stvoriti takvo okruženje znači nuditi djeci različite razvojno primjerene materijale, zadatke i situacije koji kod djece potiču cjeloviti razvoj kroz samostalno i grupno istraživanje. Djeca uče „čineći“ u interakciji s drugom djecom i odraslima. Na početku svake pedagoške godine, posebnu pažnju posvećujemo uređenju soba dnevnog boravka i ostalih prostorija dječjeg vrtića pri čemu vodimo brigu da je uređeni prostor prilagođen djeci i njihovom rastu, da im omogućuje i olakšava boravak u tom istom prostoru. Radit ćemo na organiziranju prostora i na stvaranju svijesti o važnosti kvalitetnog prostornog uređenja. Redovito nabavljamo i nudimo djeci mnoštvo raznovrsnog potrošnog materijala i didaktičkih sredstava za neposredni odgojno-obrazovni rad. Odgojiteljice će, u suradnji sa stručnim suradnikom, imati važnu zadaću u kreiranju prostora i velika će se pažnja pridati kvalitetnom i slobodnom korištenju prostora i poticaja koji se u tom prostoru nalaze te poticanju djece da sudjeluju u održavanju tog prostora. Potrebno je redovito nadopunjavati sve skupine raznovrsnim materijalima i sredstvima za rad kako bi se zadovoljile dječje potrebe i interesi. Namještaj u dječjem vrtiću je svojom veličinom primjeren tjelesnoj građi djece. Osiguravajući djeci sigurno okruženje i mijenjajući ga u skladu sa specifičnim potrebama odgojno–obrazovnog rada ponudit će se djeci mogućnost na sudjelovanje i suradnju u različitim aktivnostima te na preuzimanje izazova i rizika u onome što čine.

 Smatram da je potrebno kontinuirano nabavljati nove didaktičke igre i sredstva za djecu s posebnim potrebama koji borave u našem vrtiću. Također ćemo nabavljati potrošni materijal za potrebe odgojnih skupina prema iskazanim potrebama, uredski potrošni materijal, stručnu literaturu i slikovnice za djecu.

 Kao ravnateljica Dječjeg vrtića „Pučišća“ neprekidno ću nastojati tražiti načine kako bi se u našem vrtiću poboljšala kvaliteta usluga putem izrade i prijave na projekte koji bi osigurali dodatna novčana sredstva te donijeli napredak u bilo kojem pogledu.

**Tablica 9. Planirana nabava materijala u pedagoškoj 2022./2023. godini**

|  |  |  |
| --- | --- | --- |
| ZADAĆE | SADRŽAJI | VRIJEME |
| Ulaganja u opremu | MATIČNI OBJEKT „STINČICA“* nabava garderobnih ormara za radnice
* nabava mašine za pranje suđa
* opremanje soba dnevnog programa novim namještajem i didaktičkim materijalom
* opremanje ureda ravnateljice i pedagoginje novim računalima i uredskim stolicama

PODRUČNI OBJEKT „LEVANDA“* nabava vanjskih igrala u dvorištu vrtića
* opremanje sobe dnevnog boravka novim namještajem i didaktičkim materijalom

PODRUČNI OBJEKT „JERULICA“* postavljanje zaštitne ograde na zid prema parkiralištu
* opremanje sobe dnevnog boravka novim namještajem i didaktičkim materijalom
 | Tijekom godine |
| Investicijsko održavanje | * kontinuirana nabava i održavanje higijenskih materijala
* održavanje zidnih i podnih obloga unutarnjeg i vanjskog prostora, sanitarija, namještaja,
* godišnje održavanje kućanskih aparata, hidrantske mreže, klima uređaja elektroinstalacija, sustava za videonadzor, računalne i druge uredske opreme
* popravci kućanskih aparata i ostalih uređaja, te didaktičkih pomagala,
 | Tijekom godine |
| Obogaćivanje materijalne sredine | * nabava obrazaca obvezne pedagoške dokumentacije
* nabava potrošnog i likovnog materijala obogaćivanje bibliotečnog fonda (slikovnice, priručnici za odgajatelje)
* nabava nove didaktike
* nabava opreme i sportskih rekvizita
 | Tijekom godine |

 Koliko će se ulagati u materijalne uvjete rada u našoj ustanovi ovisi o količini sredstava realiziranih uplatom roditelja, čime se podmiruju materijalni troškovi ustanove i troškovi tekućeg održavanja objekata, postrojenja i oprema. S financijskim sredstvima doznačenim iz proračunskih izvora podmiruju se plaće djelatnika te obavlja investicijsko održavanje objekata i nabavlja oprema. Roditelji, za redoviti šestosatni program, sudjeluju s iznosom od 350,00 kuna, za redoviti šestosatni program s ručkom 500,00 kn a za redoviti desetosatni program izdvajaju 630,00 kn. Za roditelje koji imaju četvrto dijete i svako sljedeće u programu vrtića, vrtić je besplatan. Ako program vrtića pohađa dvoje djece iz iste obitelji tada je cijena za drugo dijete umanjena za 30%.

# **NJEGA I SKRB ZA TJELESNI RAST I ZDRAVLJE DJECE**

Pred početak nove pedagoške godine 2022./2023. Hrvatski zavod za javno zdravstvo i Ministarstvo znanosti i obrazovanja nije izdalo nikakve posebne Upute za sprječavanje i suzbijanje epidemije Covid-19 vezano uz rad predškolskih ustanova, osnovnih i srednjih škola. To nam daje mogućnost lakšeg i kvalitetnijeg planiranja rada vrtića na svim područjima u kojima vrtić surađuje s ostalim suradnicima, ustanovama i udrugama.

## Mjere zdravstvene zaštite djece u našem vrtiću

* prikupljanje podataka o djeci prilikom upisa putem Potvrda o obavljenom zdravstvenom sistematskom pregledu djeteta prije upisa u dječji vrtić, na kojima je vidljivo je li dijete redovito cijepljeno i ima li prema tome pravo upisa u dječji vrtić, te individualnih razgovora s roditeljima
* praćenje izostanaka djece iz vrtića i nakon izostanka djeteta zbog bolesti, dostaviti u dječji vrtić potvrdu o obavljenom zdravstvenom pregledu predškolskog djeteta
* po potrebi poduzimanje protuepidemijskih mjera u suradnji sa službama Nastavnog zavoda za javno zdravstvo iz Splita, pedijatricom i liječnicima obiteljske medicine
* provođenje zdravstvenog odgoja djece s posebnim naglaskom na stjecanje pravilnih higijenskih navika, usvajanja zdravog načina življenja
* provođenje zdravstvenog odgoja zaposlenih u dječjem vrtiću kao i roditelja i skrbnika
* prevencija bolesti (poduzimanje mjera prevencije od zaraznih bolesti tijekom zajedničkog boravka, protuepidemijske mjere, mjere na izletu u prirodi, ostale mjere)
* praćenje rasta i razvoja djece,
* osiguravanje prostornih uvjeta vezano za sigurnost djece (odgovarajući namještaj, ispravnost igračaka i drugih predmeta opće namjene, osigurati dovoljnu količinu sredstava za opću higijenu djece)
* pružanje pravilne prve pomoći kod ozljeda djece,
* unapređivanje oralnog zdravlja djece u suradnji s lokalnom doktoricom dentalne medicine Ivanom Bulić
* vođenje potpune zdravstvene dokumentacije
* provođenja plana čišćenja prostorija u dječjem vrtić

## Prehrana djece

 Jelovnike sastavlja zdravstvena voditeljica u suradnji s kuharicom na početku mjeseca. Pri tome se pridaje velika pažnja odabiru namirnica koje se djeci nudi. Vodi se briga o godišnjem dobu i dostupnosti određenih namirnica i osiguravanju visoke razine kvalitetne prehrane djece u vrtiću, što znači da će se djeci pripremati raznovrsni i ukusni obroci koji sadrže sve propisane sastojke u propisanoj količini i omjeru (s naglaskom na prehranu tipičnu za naše podneblje). I u ovoj pedagoškoj godini nastavljamo nabavljati namirnice koje su za djecu zdrave i pozitivno utječu na njihovo zdravlje i fizički razvoj a prema propisanim normativima po djetetu te učešća bjelančevina, masti, ugljikohidrata, kalorija i smanjenog unosa soli. Mjesečni jelovnici se objavljuju na oglasnim pločama odgojnih skupina i na mrežnim stranicama Dječjeg vrtića Pučišća kako bi roditelji imali uvid u jelovnik. Uvođenjem redovitog desetosatnog programa u matičnom objektu počeo se pripremati ručak za djecu koja su polaznici tog programa. Ručak se servira u 12:00 sati, a osim ručka djeca dobivaju još 3 obroka kako je propisano Državnim pedagoškim standardom. Prvi obrok u redovitom desetosatnom programu djeci se nudi od 8:00 do 8.30. U 10:00 sati djeca dobivaju voće, a četvrti obrok nakon dnevnog odmora od 15:00 do 15:30. Dječji rođendani su posebne prigode u kojima se, u dogovoru s roditeljima, izrađuju maštovite kreacije od voća i na taj način pridonosi zdravstvenom odgoju djece i važnosti zdrave prehrane. Obroci se pripremaju u kuhinjama pojedinih objekata. Prostor kuhinje u matičnom objektu „Stinčica“ je u potpunosti obnovljen: zamijenjene su cijevi, zidne i podne pločice, nabavljen novi kuhinjski namještaj od inoxa, obnovljeno je posuđe za kuhanje i serviranje hrane.

 Jelovnici za redoviti šestosatni program planirani su prema Državnom pedagoškom standardu i obuhvaćaju dva obroka. I ove ćemo godine prvu užinu u sve tri jedinice organizirati od 10:00 do 10:30 sati, a drugu užinu od 12:00 do 12:30 sati. Kod obroka se pridaje velika pažnja poštivanju uputa za sprječavanje i suzbijanje epidemije Covid-19 kako bismo spriječili širenje te, i ostalih, zaraznih bolesti. Voda i svježe sezonsko voće, djeci je dostupno tijekom cijelog dana. Pravilna prehrana djece u dječjim ustanovama osigurava se redovitim brojem obroka u skladu s preporučenim količinama energije i prehrambenih tvari u njima, kontrolom zdravstvene ispravnosti vode kao i propisanim sanitarnim nadzorom namirnica i predmeta opće uporabe koji se rabe u prehrani djece. Kontrolu i nadzor nad prehranom djece obavljat će Nastavni Zavod za javno zdravstvo iz Splita.

## Zdravstvena dokumentacija

 I u ovoj pedagoškoj godini ćemo, uz pomoć zdravstvene voditeljice, voditi svu potrebnu zdravstvenu dokumentaciju koju dječji vrtić mora imati:

* Potvrda o obavljenom sistematskom zdravstvenom pregledu djeteta prije upisa u vrtić (dostavlja roditelj po obavljenom intervjuu a prije upisa djeteta u vrtić)
* Zdravstveni karton djeteta u dječjem vrtiću (vodi ga zdravstvena voditeljica po upisu djeteta u dječji vrtić)
* Potvrde o obavljenom zdravstvenom pregledu djeteta nakon izostanka zbog bolesti (roditelj donosi odgojitelju – po povratku u odgojnu skupinu)
* Evidencija antropometrijskih mjerenja (zdravstveni voditelj – 2xgodišnje)
* Evidencija o zdravstvenom odgoju (zdravstveni voditelj – po provedbi)
* Evidencija o higijensko epidemiološkom nadzoru (zdravstveni voditelj – po provedbi)
* Evidencija epidemioloških indikacija (zdravstveni voditelj – po provedbi)
* Evidencija ozljeda (zdravstveni voditelj , odgojitelj – po događaju)
* Evidencija o sanitarnom nadzoru (zdravstveni voditelj - po provedbi )
* Evidencija temperature izmjerene prije i nakon radnog vremena djelatnika

## Plan sanitarno-higijenskog održavanja vrtića

 U sve vrtićke kuhinje implementiran je HACCP sustav i sukladno tome vodi se propisana evidencija i provodi redoviti nadzor. Kroz adekvatan nadzor nad mjerama zdravstvene i higijenske zaštite posebna pozornost usmjerena je na čistoću i higijenu smještaja u predškolskoj ustanovi, u odnosu na dijete i sve zaposlene, vodeći pritom računa o zadovoljavajućim rezultatima, sukladno s propisanim Minimumom higijenskih mjera i planom čišćenja i dezinfekcije DV Pučišća.

**Tablica 11. Plan sanitarno-higijenskog održavanja vrtića**

|  |  |  |
| --- | --- | --- |
| SADRŽAJ RADA | IZVRŠITELJ | RAZDOBLJE PROVOĐENJA |
| Čišćenje i dezinfekcija prostora | spremačica | svakodnevno |
| Dezinfekcija igračaka | odgojitelji i pomoćnice | svakodnevno i tjedno |
| Dezinsekcija i deratizacija prostora | Nastavni zavod za javno zdravstvo iz Splita | rujan, svibanj, po potrebi |
| Ispitivanje mikrobiološke ispravnosti | Nastavni zavod za javno zdravstvo iz Splita | 2 x godišnje |
| Sanitarne iskaznice | Nastavni zavod za javno zdravstvo – podružnica u Supetru | Spremačice, kuharica,odgojitelji i ostali radnici 1x godišnje |
| Polaganje higijenskog minimuma | Nastavni zavod za javno zdravstvo – podružnica u Supetar | 1x u 5 godinaSpremačice i kuharica(planirano tijekom rujna) |
| Uzorak vode | Nastavni zavod za javno zdravstvo iz Splita | 1. x godišnje
 |

 Za sve radnike tijekom godine provode se sanitarni zdravstveni pregledi. Provjerava se vatrogasna i druga propisana zaštita i redovito nabavlja zaštitna odjeća i obuća; Osiguravamo dobre higijenske uvjete, što znači svakodnevno prozračivanje prostorija, čišćenje, pranje, dezinficiranje i održavanje prostora, opreme, sitnog inventara i didaktičkih sredstava.

## Edukacija

 Jedna od radnih obveza zdravstvene voditeljice je edukacija, kako roditelja i djece, tako i djelatnika dječjeg vrtića. Edukacija će se provoditi kroz sljedeće sadržaje:

* Izlaganje stručnih tema na roditeljskim sastancima - Zdravstvena voditeljica (1x godišnje
* Edukacija odgojitelja o mogućnostima prevencije bolesti i ozljeda te unapređenja zdravlja - Zdravstvena voditeljica (tijekom cijele godine).
* Edukacija odgojitelja o načinima postupanja u određenoj situaciji, a posebno u situaciji pojave simptoma bolesti uzrokovane koronavirusom kod djece i radnika dječjeg vrtića - Zdravstvena voditeljica (tijekom cijele godine).
* Edukacija osoblja u procesu prehrane - Zdravstvena voditeljica (tijekom cijele godine).
* Edukacija tehničkog osoblja o mogućnostima organizacije rada i unapređenja sanitarno higijenskog stanja po objektima - Zdravstvena voditeljica (po potrebi).

# **ODGOJNO-OBRAZOVNI RAD**

 Temeljna odrednica programa je usmjerenost na dijete, njegove stvarne potrebe, mogućnosti, spoznaje i prava. Prateći potrebe i interese djece i poštujući njihova prava, nastavljamo dosadašnje smjernice humanističkog pristupa teorije u planiranju i kreiranju novih projekata.

 Program je zasnovan na vjerovanju da se djeca najbolje razvijaju onda kada je njihov razvoj posljedica vlastitoga učenja i pokušaja. Pažljivo isplanirano okruženje potiče djecu na istraživanje, preuzimanje inicijative i kreativnost. Odgojno-obrazovni tim koristi svoje znanje o razvoju djece za stvaranje poticajnog okruženja i osiguravanje sredstava i materijala za učenje.

 Izbor tema i sadržaja te utvrđivanje zadaća i aktivnosti, zahtijeva od odgojitelja temeljitu pripremu i kreativnost. Uvažavanje dječjih sklonosti, sposobnosti i mogućnosti i objektivni uvjeti rada su jedini okviri za osmišljavanje i organizaciju neposrednog odgojno-obrazovnog rada. U svojim planovima odgojitelji moraju vršiti odabir sadržaja (konkretni zadaci i aktivnosti) koji će djetetu osigurati cjeloviti razvoj svih njegovih potencijala. Osim toga u odabiru sadržaja, u odabiru oblika i metoda rada te elemenata suverenih pedagoških koncepcija odgojiteljima se nudi maksimum slobode. Sloboda se nudi i u odabiru tema, odnosno projekata koji će se realizirati u dužem razdoblju u jednom vrtiću ili u vrtićkoj skupini za koje djeca pokažu posebne interese, a koji doprinose inoviranju odgojno-obrazovnog rada. U redovnom programu odgojno-obrazovnog rada odgojitelj planira poticaje i aktivnosti vođen dječjim željama, sklonostima i interesima. Traganje za problemima, sudjelujuće promatranje, ulaženje u situacijsko polje događanja sve više mora postajati metodološki pristup rada u odgojno-obrazovnoj skupini, ali i u ustanovi u cjelini.

 Omogućavanjem i motiviranjem različitih aktivnosti prilagođenih stupnju razvoja i interesa djeteta možemo bogatiti i strukturirati njegovo iskustvo o sebi i svijetu, učiti načine rješavanja vlastitih i zajedničkih problema i zadaća čime se može postići svestraniji razvitak djeteta kroz:

* životno-praktične i radne — aktivnosti svlačenje, oblačenje, samoposluživanje, kućni poslovi, njega biljaka i životinja, izrada predmeta i igračaka i dr.
* raznovrsne igre — funkcionalne, simboličke, igre građenja i konstruiranja, igre s pravilima i dr. društvene i društveno-zabavne
* druženja više djece i odraslih, zabave, svečanosti, šetnje, tzv. priredbe i dr.
* umjetničko-promatranje, slušanje, interpretacije umjetničkih tvorevina za djecu, slikovnica, likovnih, književnih, glazbenih, scenskih, filmskih i drugih djela
* raznovrsnog izražavanja i stvaranja djeteta-pjevanje, sviranje, crtanje, slikanje, modeliranje, građenje i konstruiranje, govorno, scensko izražavanje, izražavanje cjelokupnom motorikom, plesanje i dr.
* istraživačko-spoznajne — istraživačko manipuliranje predmetima, promatranje, upoznavanje nečega ili nekoga, šetnje, posjeti, susreti s ljudima različitih profesija, stvaraocima, istraživačke aktivnosti u užem smislu otkrivanja i jednostavnog eksperimentiranja, praktičnog i samo verbalnog rješavanja različitih problema, namjernog učenja i vježbanja postupaka, ponašanja, pravila i dr.
* specifične aktivnosti s kretanjem — tjelesno vježbanje

U planiranju i programiranju odgojno-obrazovnog rada u našoj ustanovi primjenjujemo demokratska načela jer u neautoritarnoj demokratskoj okolini dijete ima bolje uvjete za vlastitu aktivnost i cjelokupni razvoj (rana spoznaja vrijednosti takvih odnosa i učenje prikladnih ponašanja). Poštujemo načela utemeljena na načelima Nacionalnog kurikuluma za rani i predškolski odgoj i naobrazbu:

• fleksibilnost odgojno-obrazovnoga procesa u vrtiću

• partnerstvo vrtića s roditeljima i širom zajednicom

• kontinuiteta u odgoju i obrazovanju

• otvorenost za kontinuirano učenje i spremnost na unapređivanje prakse

U Dječjem vrtiću Pučišća planiranje odgojno-obrazovnog procesa usmjereno je na promišljanje dobrobiti i načine na koji se ona može ostvariti, a ne na parcijalne ciljeve, tj. područja i sadržaje učenja, nezavisno od individualnih značajki svakog djeteta. Razumijevanje dobrobiti proizlazi iz znanja i očekivanja odgojitelja, njegovih shvaćanja djeteta, djetinjstva, socijalizacije, odgoja i obrazovanja, što znači da je psihološki, pedagoški i didaktički utemeljeno, a podrazumijevaju:

* osobnu, emocionalnu i tjelesnu dobrobit
* obrazovnu dobrobit
* socijalnu dobrobit

Programi odgoja i obrazovanja predškolske djece moraju polaziti od stvarnih potreba djeteta kao cjelovite dinamične osobnosti, koja se nalazi u stalnoj interakciji s fizičkim i društvenim okruženjem, što čini bitan faktor djetetovog vlastita razvoja.

## RAD S DJECOM S POSEBNIM POTREBAMA

Na početku pedagoške godine potrebno je izvršiti pedagošku opservaciju djeteta s teškoćama u svrhu utvrđivanja razvojnih karakteristika i potreba s ciljem planiranja odgojno obrazovnog rada s djetetom i kreiranja individualnog odgojno obrazovnog plana rada. Stručni tim Dječjeg vrtića Pučišća u ovoj pedagoškoj godini ostvarit će pedagošku opservaciju za onu djecu za koju procjenjuje da je to potrebno. Prema rezultatima provedenih upisa i odrađenih inicijalnih razgovora, smatramo da ove godine nećemo imati dijete s teškoćama u razvoju za koje će biti potrebno osigurati posebnu osobu za pomoć dok dijete boravi u vrtiću.

**Rad s djecom s posebnim potrebama uključuje**

* detekcija djece s posebnim potrebama
* opservacija djece
* savjetodavni rad s roditeljima
* savjetodavni rad s odgojno–obrazovnim djelatnicima
* upućivanje djece na daljnje obradu
* praćenje djece i realizacije tretmana

**Rad pedagoga s djecom s posebnim potrebama:**

* savjetodavni razgovori s odgojiteljima i roditeljima
* opservacija djeteta u skupini
* Individualni rad s djetetom
* Individualni program za dijete
* upućivanje djeteta na tretman van ustanove
* prijenos informacija u osnovnu školu
* suradnja s vanjskim suradnicima – specijalist rane intervencije, psiholog, defektolog

**Inkluzija djece s teškoćama u razvoju:**

* identifikacija djece, osiguravanje potrebnog kadra i odabir odgojne skupine
* integracija djece s teškoćama u redovite odgojne skupine
* kontinuirani razgovori roditelja, odgojitelja i stručnog tima tijekom cijele godine
* osmišljavanje, praćenje i valorizacija odgojno-obrazovnog rada s djetetom

Na inicijalnom razgovoru s roditeljima i djecom definirane su odgojne skupine u kojima će djeca boraviti. Inkluzija djece s teškoćama podrazumijeva prilagođavanje sredine potrebama takvog djeteta kako bi se takvo dijete osjećalo kao ravnopravni sudionik u radu odgojne skupine. Odgojiteljima koji imaju integriranu djecu s posebnim potrebama stručna suradnica pedagoginja daje neprekidnu podršku u radu s djecom. U izvrsnoj suradnji s djelatnicima Rehabilitacijskog centra „Inkludo“ iz Splita, a posebno sa specijalistom rane intervencije, poduzimamo sve potrebne mjere kako bi se djeci s posebnim potrebama osigurao kvalitetan boravak u vrtiću i cjelokupan razvoj njihovih mogućnosti.

Opservacijom odgojitelja i stručne suradnice pedagoginje primijećeno je da veliki broj djece ima govornih poteškoća i da bi im trebala pomoć logopeda, odnosno procjena logopeda o stupnju govornih poteškoća i sukladno tome upućivanje na logopedske tretmane. Pokušat ćemo, u suradnji s Osnivačem, pronaći najbolje rješenje za pomoć djeci s govornim poremećajima jer je potreba za logopedom velika a na cijelom otoku Braču je mogućnost logopedskih tretmana jako mala. Roditelji moraju voditi dijete u Split, ako dobiju termin, a za dijete put do Splita predstavlja napor i nisu u mogućnosti kvalitetno odraditi tretman.

## Pedagoška dokumentacija

Prema Pravilniku o obrascima i sadržajima pedagoške dokumentacije i evidencije o djeci u dječjem vrtiću („Narodne novine“, broj 83/2001.) u našem se vrtiću vodi sljedeća dokumentacija:

* Matična knjiga djece
* Knjiga pedagoške dokumentacije odgojne skupine (tromjesečni plan i program odgojno-obrazovnog rada, dnevne pripreme i zapažanja, valorizacija programa, suradnja sa stručnom službom, roditeljima, društvenom okolinom)
* Imenik djece
* Ljetopis dječjeg vrtića
* Godišnji plan i program odgojno-obrazovnog rada Dječjeg vrtića Pučišća
* Godišnje izvješće o ostvarivanju plana i programa rada Dječjeg vrtića Pučišća
* Kurikulum dječjeg vrtića
* Program stručnog usavršavanja odgojitelja i stručnih suradnika
* Dosje djeteta s posebnim potrebama
* Knjiga zapisnika: za sastanke odgojiteljskih vijeća i upravnih vijeća, internih stručnih aktiva i radnih dogovora te roditeljskih sastanaka (za svaku vrstu sastanka vodi se posebna knjiga)
* Evidencija dnevne prisutnosti djece po odgojnim skupinama
* Za svako dijete u vrtiću vodi se razvojna mapa, a svaka odgojiteljica za svoju odgojnu skupinu vodi mapu aktivnosti tijekom godine.

Sva navedena dokumentacija prati odgojno-obrazovni rad u vrtiću te služi za valorizaciju i unapređenje odgojno-obrazovnog rada našeg vrtića.

Dokumentiranje i zajedničko interpretiranje aktivnosti djece predstavlja podlogu za pripremu okruženja, primjerenih odgojno- obrazovnih intervencija odgojitelja i usklađivanja njegova cjelokupnoga odgojno-obrazovnog rada s individualnim različitostima djece (različitim interesima, mogućnostima, potrebama, predznanjem, stilovima učenja).

# **STRUČNO USAVRŠAVANJE**

Prema Zakonu o predškolskom odgoju i obrazovanju, kao i prema Pravilniku o obrascima i sadržaju pedagoške dokumentacije i evidencije o djeci u dječjem vrtiću (NN br. 83./2001.) svi odgojitelji, stručni suradnici i ravnateljica dužni su ostvariti Program stručnog usavršavanja.

## Stručno usavršavanje prema individualnim interesima

- Uz proučavanje stručne literature i časopisa vezanih uz predškolsku djelatnosti prema vlastitom izboru i interesima, a u skladu s individualnim planom stručnog usavršavanja.

- Na sve stručne skupove objavljene na web stranici Agencije za odgoj i obrazovanje Republike Hrvatske za 2022./2023. godinu, a za koje bude bilo interesa, osiguranih financijskih sredstava te koji će doprinijeti radu Vrtića, djelatnice će moći prisustvovati prema vlastitom izboru.

## Stručno usavršavanje prema planu i programu ustanove

Stručno usavršavanje prema planu ustanove provodit će se:

**-** na Odgojiteljskim vijećima koji se planiraju održati jednom u dva mjeseca, a stručna suradnica pedagoginja će tijekom pedagoške godine na istima održati tematska predavanja ili radionice

- na edukacijama u našem vrtiću koje će provoditi vanjski stručni suradnici za Odgojiteljsko vijeće našeg vrtića

- na edukacijama i stručnim predavanjima, koja će održavati vanjski suradnici koje planiramo pozvati, a koja će biti organizirana za sve odgojitelje i stručne suradnike dječjih vrtića otoka Brača

- samostalno pripremanje i prezentiranje određene teme namijenjene za stručni tim vrtića

- na predavanjima, savjetovanjima, seminarima i drugim stručnim skupovima koji će se organizirati izvan naše Ustanove u organizaciji Agencije za odgoj i obrazovanje

- tematske radionice će se organizirati u suradnji s pedagoginjom, zdravstvenom voditeljicom i vanjskim suradnicima Rehabilitacijskog centra „Inkludo“ iz Splita

Timska planiranja provode se u suradnji s pedagoginjom i ravnateljicom.

### Odgojiteljsko vijeće

**Tablica 11. Plan rada odgojiteljskih vijeća za 2022./2023. pedagošku godinu**

|  |  |  |
| --- | --- | --- |
| **VRIJEME ODRŽAVANJA** | **TEMA** | **VODITELJ** |
| kolovoz/rujan | Organizacija rada u DV Pučišća za novu pedagošku godinuNabava materijala za novu pedagošku godinuDogovor za roditeljske sastanke | Ravnateljica |
| Rujan | Godišnji plan i program rada DV Pučišća za ped. 2022./2023. god.Kurikulum DV Pučišća za razdoblje od 2022./2023. do 2027./2028. pedagoške godineOkvirni plan rada za listopad i studeniIzvještaj odgojitelja o odgojno-obrazovnom radu u rujnu Dogovor za roditeljski sastanak za roditelje predškolaca | RavnateljicaOdgojiteljicePedagoginja |
| studeni/prosinac | Tematska radionica pod vodstvom pedagoginjeIzvještaj odgojitelja o radu tijekom listopada i studenog Izvještaji odgojiteljica i pedagoginja sa stručnih skupova / webinaraDogovor o aktivnostima za prosinac | PedagoginjaOdgojiteljiceRavnateljica |
| Siječanj | Izvještaj odgojitelja o radu tijekom prosinca i siječnjaDogovor aktivnosti za siječanj i veljačuDogovor za vrijeme poklada i maskenbal | Odgojiteljicepedagoginjaravnateljice |
| Ožujak | Izvještaji odgojitelja o odgojno-obrazovnom radu tijekom veljače i ožujka po odgojnim skupinamaDogovor za aktivnosti tijekom travnja i svibnjaDogovor za uskrsne radionice za roditeljeDogovor za završni jednodnevni izlet | OdgojiteljiceRavnateljicaPedagoginja |
| lipanj/srpanj | Izvješće o provedenom postupku upisa za ped. godinu 2023./2024.Odluka ravnateljice o ljetnoj organizaciji rada u vrtićuRaspored godišnjih odmora u 2023. godini | Ravnateljicapedagoginjaodgojiteljice |
| Kolovoz | Godišnja izvješća odgojitelja po odgojnim skupinamaGodišnje izvješće pedagoginjeGodišnji izvještaj o realizaciji plana i programa DV Pučišća za 2022./2023. godinu | Odgojiteljicepedagoginjaravnateljica |

# **SURADNJA S RODITELJIMA**

U Dječjem vrtiću Pučišća odavno se njeguju i cijene mišljenja i stavovi roditelja djece polaznika dječjeg vrtića. Svakodnevna briga o djeci zahtjeva njihovu pomoć i partnerstvo da bi se svakom djetetu individualno pristupilo i zadovoljilo sve njegove potrebe. U našim očima roditelj je naš partner. Naš je zadatak i u ovoj pedagoškoj godini povećanje kvalitete suradnje s roditeljima i uspostavljanje partnerstva. Samo suradnjom i zajedničkim radom možemo postići najbolje rezultate u cjelokupnom razvoju naše djece. Cilj u ostvarivanju te zadaće je povećati informiranost roditelja o životu i radu ustanove te povećati njihovo sudjelovanje u stvaranju i ostvarivanju plana rada. Uspostavljanje partnerstva s roditeljima i njihovo upoznavanje s kurikulumom i odgojno-obrazovnim procesom ostvarit će se kroz sljedeće aktivnosti, a njihovo ostvarivanje i provedba ovisit će o epidemiološkim mjerama koje budu na snazi tijekom godine te cjelokupnoj epidemiološkoj situaciji zbog virusa Covid-19:

* na početku pedagoške godine posebnu pažnju ćemo posvetiti savladavanju adaptacijskih teškoća djece;
* razviti partnerske odnose između djece, roditelja i roditelja, roditelja i odgojitelja;
* adaptacija djece na vrtić (praćenje, sugestije, usmjerenja, pomoć)
* praćenje napretka djeteta od strane odgojitelja, roditelja i pedagoga uz usmjerenja, savjete i programe rada za pojedinu djecu,
* u demokratskoj i slobodnoj sredini njegovati sve oblike komunikacije i suradnje roditelja, a posebno istraživati mogućnost neposrednog uključivanja roditelja u odgojno-obrazovni proces i aktivnosti djece tijekom godine;
* individualni razgovori s roditeljima
* upoznavanje i uključivanje roditelja u proces rada s djetetom u svrhu ujednačenog utjecaja na dijete
* upućivanje na druge relevantne stručnjake u institucijama izvan vrtića (ako se ukaže potreba)
* uključiti roditelje u pripremanje izleta, izložbi i predstava;
* upoznati roditelje s elementima programa, usmjerenja i koncepcije predškolskog odgoja;
* organizirati tematske sastanke sa stručnjacima: psihologom, zdravstvenom voditeljicom, učiteljicama razredne nastave;
* organizirati likovne i stvaralačke radionice za roditelje, roditelje i djecu u poslijepodnevnim satima vezanim uz planirane projekte i druga događanja u Vrtiću
* rad pedagoga na unapređivanju suradnje s roditeljima
* procjena spremnosti djeteta za polazak u školu,
* priprema i izvođenje interakcijskih roditeljskih sastanaka i radionica na temu „Priprema djeteta za polazak u školu“
* tematska predavanja i radionice za roditelje u dogovoru s odgojiteljima prema potrebama odgojno-obrazovnih skupina
* priprema aktivnosti (online) za djecu – ako dođe do privremenog zatvaranja pojedinog objekta zbog samoizolacije djece i osoblja.

**Razvijanje partnerskih odnosa odgojitelja i roditelja**

* kontinuirana prezentacija programa (foto dokumentacija, poster prezentacije, pisani materijali)
* individualni razgovori koji će se održavati jednom tjedno s odgojiteljem odgojne skupine kojoj dijete pripada, na kojima se svaki roditelj informira o postignućima djeteta na svim područjima rada uz prezentaciju razvojne mape djeteta
* roditeljski sastanci u pojedinim odgojnim skupinama (minimalno 3 tijekom godine)
* izrada biltena (listića) periodično kao kratki pregled događanja, prijedloga, obavijesti

Vrednovanje suradnje s roditeljima ćemo provoditi kroz:

* na početku godine roditelji ispunjavaju upitnik u kojemu iskazuju svoja očekivanja od vrtića ,
* individualne razgovore i dogovore,
* kontinuirano informiranje roditelja o radu vrtića,
* uključivanje roditelja u program vrtića,
* evaluaciju zadovoljstva roditelja čija djeca koriste posebne programe (anketa).

**Tablica 12. Plan suradnje s roditeljima u pedagoškoj 2022./2023. godini**

|  |  |  |  |
| --- | --- | --- | --- |
| VRIJEME REALIZACIJE | TEMATSKO PODRUČJE | OBLIK SURADNJE | VODITELJI |
| listopad | Zdravstvena zaštitaDani kruhaDani knjige | Tematski roditeljski sastanakProslava Dana kruha uz prigodan programSudjelovanje roditelja u aktivnostima odgojne skupine | Zdravstvena voditeljicaOdgojiteljiceRavnateljica |
| studeni | Program predškoleJesenske svečanosti  | Tematski roditeljski sastanak**„Zrelost djeteta za polazak u školu“**Prigodan program uz sklop aktivnosti vezanih uz jesen (pjesmice, dramatizacija, priprema hrane s jesenskim plodovima) | Pedagoginja OdgojiteljiceSpremačice |
| prosinac | Božićno vrijeme u vrtiću | -Poludnevni izlet:„**Sveti Nikola nam stiže**“-Kreativne božićne radionice-zajedničko slavlje„**Božićna svečanost**“ | RavnateljicaOdgojiteljicePedagoginja |
| siječanj | Program predškole | Radionice za roditelje školskih obveznika:„**Kako spremiti dijete za školu**“ | RavnateljicaOdgojiteljicePedagoginja |
| veljača | Vrijeme karnevala | -Radionica za izradu kostima za maškare- Druženja djece,odgojitelja i roditelja „Maskenbal“  | RavnateljicaOdgojiteljice |
| ožujak | Početak proljećaDan očeva | -obilježavanje Dana očeva (kreativne radionice, priredba za tate)-priredba uz pozdrav proljeću **Tematska radionica za roditelje** | OdgojiteljicePedagoginjaravnateljica |
| travanj | Uskrsno vrijeme | -kreativne uskršnje radionice-radionice pletenja maslinovih grančica-poludnevni izlet na seosko gospodarstvo ili u prirodu | OdgojiteljiceRavnateljica |
| svibanj | Majčin dan | -Jednodnevni završni izlet za djecu i roditelje -Obilježavanje Majčina dana | RavnateljicaOdgojiteljicaPedagoginja |
| lipanj | Oproštaj s predškolcima | Završne priredbe | OdgojiteljiceRavnateljicaPedagoginja |

 Prema iznesenom planu roditelji mogu planirati svoje vrijeme i prema vlastitoj želji uključiti se na tematske sastanke, sudjelovati u aktivnostima i kreativnim radionicama kao i izložiti svoje želje, interese i sl.

Želja nam je da u našem vrtiću stvorimo radosno i ugodno poticajno okružje, ne samo za našu djecu, već i za njihove roditelje, da znaju da su ima vrata vrtića uvijek širom otvorena te da se među nama osjećaju dobrodošli. Planiramo roditelje što više uključiti u naš svakodnevni rad kako bi im pokazali da nam je do njih stalo i da ih želimo i trebamo kao partnere. Pokušat ćemo uključiti svakog roditelja barem u jednu individualnu aktivnost tijekom godine, ovisno o njihovim jakim stranama, o kojima ćemo više doznati putem individualnih razgovora s njima. Pritom ćemo, naravno poštivati sve epidemiološke mjere prevencije zaraze koronavirusom.

 Osim toga, i ove ćemo godine nastojati realizirati niz radionica na temu „Kako pripremiti dijete za polazak u školu“ za roditelje djece školskih obveznika. Svake godine uočavamo kako je roditeljima potrebna edukacija i podrška za pripremu djeteta za školu, da bi njihova djeca što mirnije i bezbolnije prošli iz jednog stupnja obrazovnog procesa u drugi. Smatramo da tim radionicama pomažemo roditeljima konkretnim zadacima, savjetima i primjerima kako kvalitetno pripremiti dijete za školu.

# **SURADNJA S DRUŠTVENIM ČIMBENICIMA**

Dječji vrtić Pučišća, svoje ciljeve i zadaće ostvaruje i izvan zidova samog vrtića čime postajemo aktivni sudionici u životu i razvoju naše općine. Potrebno je da vrtić „izađe“ iz zidova samih objekata i djeci približi ljepotu, kulturu i sadržajnost krajolika kojemu pripadaju. Isto tako, potrebno je poticati senzibilitet lokalne zajednice za potrebe djece i roditelja i svojim djelovanjem promovirati važnost zajedništva i suradnje. Iskustvo koje dijete dobije svim svojim osjetilima (vidom, sluhom, njuhom, opipom) i osjećaji koji se u njemu bude doživljavajući „na vlastitoj koži“ ne mogu se mjeriti s nikakvom prezentacijom istoga u zatvorenom prostoru. Mi želimo biti dio naše male zajednice, želimo biti sudionici svih društvenih događanja i obilježavanja koji nam priliče i u kojima možemo rasti, **a njihovo ostvarivanje i provedba ovisit će o epidemiološkim mjerama koje budu na snazi tijekom godine te cjelokupnoj epidemiološkoj situaciji uzrokovanom virusom Covid-19.**

Da bismo kao ustanova za rani odgoj i obrazovanje mogli pružiti djeci potrebnu skrb i brigu, od iznimne nam je važnosti da nas u našem svakodnevnom radu, novim idejama i uvođenju inovacija prati i podržava naš Osnivač, Općina Pučišća. S njima, kao i do sada, želimo nastaviti kvalitetnu suradnju na obostrano zadovoljstvo.

 Rehabilitacijski centar „Naš svijet“ predložio je Dječji vrtić Pučišća za partnera u projektu ***Razvoj izvaninstitucionalne socijalne usluge rane intervencije na području Splitsko dalmatinske županije***u sklopu *Poziva za prijavu trogodišnjih programa za razdoblje od 2020. do 2023. godine „Razvoj i širenje mreže socijalnih usluga koje pružaju organizacije civilnog društva“* uz Centar za autizam iz Splita i Centar za socijalnu skrb. Jako smo ponosni što smo odabrani kao njihovi partneri i nadam se da ćemo opravdati njihovo povjerenje, a planirane projektne aktivnosti realizirat ćemo ovisno o epidemiološkoj situaciji vezanoj uz pandemiju koronavirusa.

 Planirana je suradnja sa stručnom službom Osnovne škole Pučišća kontinuirano tijekom cijele pedagoške godine, a osobito u razdoblju upisa djece u osnovnu školu i to na relaciji: vrtićki pedagog – školski pedagog - učiteljice razredne nastave - odgojiteljice. Želja nam je proširiti suradnju sa školom kroz organiziranje zajedničkih manifestacija na lokalnoj razini, kako za dobrobit naše djece, tako i za jačanje stručnih kompetencija naših djelatnika.

 Vatrogasci Dobrovoljnog vatrogasnog društva „Pučišća“ se uvijek rado odazovu na naše pozive kako bi educirali djecu što treba činiti u slučaju potresa i požara, upoznali ih s načinom rada vatrogasnog društva ili kako bi djeca sudjelovala u prigodnim aktivnostima koje osmisle odgojiteljice pojedinih skupina. Oni su naši „anđeli čuvari“ i znamo da uvijek i u svemu možemo računati na njih.

S ravnateljicom knjižnice „Hrvatski skup“ razvili smo ugodnu suradnju i tijekom čitave godine nas opskrbljuje novitetima iz dječje književnosti i stručne literature. Rado nas prima u knjižnicu i priprema prigodni program za naš posjet. Ove godine ćemo pokušati 8. put sudjelovati u prigodnom programu povodom „Noći knjige“.

U studenom planiramo roditeljski sastanak pod nazivom „Zrelost djeteta za polazak školu“. Na njega će, već tradicionalno, biti pozvane učiteljice budućih prvih razreda Osnovne škole Pučišća, koje savjetuju roditelje i daju im smjernice za dobru pripremu djece za polazak u školu.

 Naša jedinstvena srednja Klesarska škola u Pučišćima nam uvijek rado otvara vrata za posjete i prezentaciju svoga rada.

 Suradnja s ostalim dječjim vrtićima otoka Brača je sve veća i težimo k što većem povezivanju odgojno-obrazovnog rada u vidu bračkih dana predškolskog odgoja ili organiziranja maskenbala na razini otoka Brača. Planiramo ponovno pokrenuti stručne radionice i predavanja vanjskih stručnih suradnika za sve odgojitelje i stručne suradnike dječjih vrtića otoka Brača kako bismo se još više povezali te imali više prilika za razmjenu iskustava i dobrih primjera prakse.

 I ove se godine nadamo suradnji s udrugom „Brački pupoljci“, kako bi djeci s teškoćama u razvoju ponudili što bolju skrb i brigu.

 Nastavit ćemo surađivati s Ministarstvom znanosti i obrazovanja u obliku podrške u primjeni zakonskih regulativa za djelatnost predškolskog odgoja.

 Suradnju s Agencijom za odgoj i obrazovanje ostvarit ćemo u okviru realizacije programa stručnog usavršavanja odgojitelja i stručnih suradnika kao i u procesima rada s pripravnicama i polaganja stručnih ispita.

 Suradnju sa zdravstvenim ustanovama, centrima socijalne skrbi i vatrogascima realizirat ćemo kroz zajednički rad na zaštiti, skrbi za sigurnost i zdravlje djece, stručnu pomoć u radu s djecom s posebnim potrebama, među koje ubrajamo:

* Ordinacija opće medicine u Pučišćima
* Pedijatrijska ambulanta u Supetru
* Ambulanta školske medicine u Supetru
* Centar za socijalnu skrb - podružnica u Supetru
* Crveni križ Brač
* Ambulanta dentalne medicine u Pučišćima
* Udruga za djecu s posebnim potrebama „Brački pupoljci“
* Poliklinika Meje
* Centar za odgoj i obrazovanje „Slava Raškaj“- Split
* Centar za odgoj i obrazovanje „Juraj Bonači“ –Split
* Poliklinika za rehabilitaciju osoba sa smetnjama u razvoju- Split
* Dobrovoljno vatrogasno društvo Pučišća

 Suradnju s ostalim dječjim vrtićima ćemo ostvariti putem organiziranja zajedničkih radionica, predavanja i prezentacija za stručno usavršavanje odgojitelja, stručnih suradnika i nas, ravnateljica tih vrtića.

I ove godine planiramo ostvarivati dobru suradnju s ostalim vrtićima otoka Brača i njihovim ravnateljicama. Naše su zajedničke snage i dalje najviše usmjerene na organizaciju kvalitetnih edukacija na otoku Braču, koje se prošle godine nisu mogle održavati zbog nepovoljne epidemiološke situacije s koronavirusom. Time želimo olakšali sudjelovanje na edukacijama svim odgojiteljicama i stručnim suradnicima, povezati se međusobno i ujedno smanjiti troškove putovanja radnica na kopno. Ako nam dozvoli epidemiološka situacija vezana za pandemiju koronavirusa Covid-19, i ove ćemo godine nastaviti tu dobru suradnju i zajedno organizirati edukacije za sve odgojno-obrazovne radnika naših vrtića.

# **RAD UPRAVNOG VIJEĆA**

**Tablica 14. Plan rada Upravnog vijeća u pedagoškoj 2022./2023. godini**

|  |  |
| --- | --- |
| **VRIJEME ODRŽAVANJA** | **PRIJEDLOZI TOČAKA DNEVNOG REDA** |
| Rujan | Donošenje Godišnjeg plana i programa odgojno-obrazovnog rada DV Pučišća za pedagošku 2022./2022. godinuDonošenje Kurikuluma DV Pučišća za 2022./2023. pedagošku godinuRaspisivanje natječaja za zapošljavanje dvije odgojiteljiceRaspisivanje natječaja za zapošljavanje zdravstvene voditeljice |
| Listopad | Donošenje odluke o zasnivanju radnog odnosa na temelju raspisanog natječaja |
| Prosinac | Donošenje financijskog plana DV Pučišća za 2023. godinu s projekcijama za 2024. |
| veljača/ožujak | Izvještaj o godišnjem izvršenju financijskog plana od 1.1.2022. do 31.12.2022.Izvještaj o provedenom popisu imovine |
| svibanj | Donošenje Odluke o upisu djece u DV Pučišća za pedagošku godinu 2023./2024. Imenovanje Povjerenstva za provedbu upisa |
| Srpanj | Izvještaj o godišnjem izvršenju financijskog plana od 1.1.2023. do 30.6.2023.Odluka o ljetnoj organizaciji rada Izvješće Povjerenstva za upis o provedenom postupku upisa u DV Pučišća za pedagošku godinu 2023./2024.Donošenje odluke o raspisivanju natječaja za zasnivanje radnog odnosa |
| Kolovoz | Donošenje odluka o zasnivanju radnog odnosa prema provedenom natječajuDonošenje Godišnjeg izvještaja o realizaciji plana i programa rada za 2022./2023. pedagošku godinu |

# **VREDNOVANJE PROGRAMA**

 Prema Državnome pedagoškom standardu, radi osiguranja kvalitete predškolskog odgoja i obrazovanja (čl. 52.), predškolske ustanove i ustanove u kojima se provodi predškolski odgoj i obrazovanje dužne su pratiti kvalitetu rada sukladno pod zakonskim aktima.

Kvalitetno vrednovanje i samovrednovanje je najmoćnije sredstvo za poticanje promjena na bolje. Potrebno je stalno analizirati postojeću odgojno-obrazovnu praksu, isticati pozitivne strane, ali i uočavati „kritične točke”. Na taj način usmjerava se djelovanje pojedinaca i cijele ustanove na otklanjanje utvrđenih nedostataka i kontinuirano unapređivanje prakse. Vrednovanje programa vršit će se i radi procjene razvoja djece, partnerstva s roditeljima i širom zajednicom kroz dnevne, tjedne, tromjesečne i godišnje valorizacije odgojitelja. Sustavno će se putem skala procjene, plakata, foto zapisa i vođenjem razvojnih mapa svakog djeteta pratiti razvojni napredak, proces učenja i postignuća svakog djeteta.

 Uloga dokumentiranja u praćenju, vrednovanju i unapređenju kvalitete ustanove profesionalnom razvoju odgojitelja, a time i unapređenju odgojno-obrazovne prakse, posebno pridonosi ona vrsta povratne informacije koja odgojitelju omogućuje da sam sebe „vidi izvana”, tj. iz perspektive vanjskog promatrača, te da o svojoj praksi raspravlja s kolegama. U tome mu pomaže raznovrsna dokumentacija, koja omogućuje prisjećanje i zajedničku refleksiju na protekle aktivnosti u kojima je određeni odgojitelj izravno ili neizravno sudjelovao. U tom smislu, dokumentacija kojom će se koristiti djelatnici u Dječjem vrtiću Pučišća za procese samovrednovanja su sljedeći:

* foto i video dokumentacija
* raznovrsni uradci djece
* razvojna mapa djeteta
* pedagoška dokumentacija
* pisane bilješke odgojitelja i stručnih suradnika (razna pitanja djece, komentari, zaključci…)
* ankete, upitnici

Metode samovrednovanja u Dječjem vrtiću Pučišća provode se kroz :

* tjedno i mjesečno sastajanje odgojiteljica, stručnih suradnika i ravnateljice na kojima će se provoditi refleksija o odgojno-obrazovnoj praksi
* samorefleksija svih odgojno-obrazovnih djelatnika
* anketama i upitnicima

**Vanjsko vrednovanje**

Vanjsko vrednovanje je usmjereno na praćenje kvalitete obrazovnih postignuća, a manje na utvrđivanje kvalitete procesa koji je prethodio postignućima. Provode ga čimbenici izvan ustanova:

* Agencija za odgoj i obrazovanje
* Ministarstvo znanosti i obrazovanja
* Nacionalni centar za vanjsko vrednovanje i druga nadležna tijela

# **GODIŠNJI PLANOVI I PROGRAMI RADA RAVNATELJICE I ČLANOVA STRUČNOG TIMA**

## GODIŠNJI PLAN I PROGRAM RADA RAVNATELJICE ZA PEDAGOŠKU GODINU 2022./2023.

**Programiranje**

* prijedlog Godišnjeg plana i programa odgojno-obrazovnog rada Dječjeg vrtića Pučišća
* izrada Godišnjeg plana rada ravnateljice
* izrada Kurikuluma Dječjeg vrtića Pučišća
* praćenje Ljetopisa
* izrada Godišnjeg izvješća realizacije plana i programa rada Dječjeg vrtića Pučišća
* planiranje, priprema i vođenje sjednica Odgojiteljskog vijeća
* planiranje radnih dogovora, refleksija/timskih planiranja
* planiranje stručnih usavršavanja u ustanovi i izvan nje
* planiranje sjednica Upravnog vijeća u suradnji s predsjednikom Upravnog vijeća

( pripremanje materijala za sjednice, podnošenje obrazloženja, izvješća, sudjelovanje u radu bez prava odlučivanja, provođenje odluka)

* pružanje podrške i pomoći u izradi planova i programa rada odgojitelja i stručnih suradnika
* pružanje podrške i pomoći u izradi planova i programa rada kraćih programa ranog učenja engleskog jezika, sportskog programa (uz prijavu projekta na natječaj MDOMSP)
* prijedlog Pravilnika koji je potrebno donijeti, izmijeniti ili dopuniti

**Poslovi organiziranja rada Dječjeg vrtića Pučišća**

* Sudjelovanje u poslovima provođenja upisa djece u Dječji vrtić Pučišća
* Održavanje roditeljskih sastanaka prije početka nove pedagoške godine
* Organizacija rada u novoj pedagoškoj godini 2022./2023.
* Briga o provođenju mjera zaštite od pandemije koronavirusa Covid-19
* Kontinuirana nabava higijenskog i ostalog potrošnog materijala za provođenje mjera
* Izrada godišnjeg zaduženja te razrada satnice za odgojitelje i ostale radnike
* Organizacija radnog vremena svih zaposlenih radnika
* Organizacija rada u ljetnim mjesecima- sudjelovanje u izradi ankete
* Izrada rasporeda godišnjih odmora radnika
* Izrada rasporeda rada odgojnih radnika i ostalih službi u ljetnom periodu
* Organizacija obilježavanja važnih datuma u suradnji s lokalnom zajednicom
* Koordinacija rada svih skupina i djelatnika
* Boravak u područnim objektima jedanput tjedno
* Iniciranje inovacija i rad na unaprjeđenju odgojno-obrazovnog procesa
* rad na poslovima voditelja projekta ako se prijava na natječaj pozitivno ocijeni
* Pripremljenim projektima sudjelovati na natječajima za donacije

**Savjetodavni rad**

* sa svim djelatnicima vrtića u cilju pozitivne međusobne komunikacije i razvoja kvalitete ustanove
* s odgojiteljima i stručnim suradnicima
* savjetovanje i suradnja s vanjskim stručnjacima i ustanovama
* savjetovanje i suradnja s roditeljima tijekom pedagoške godine

**Administrativno-upravni poslovi**

* sklapanje ugovora o radu na određeno i neodređeno radno vrijeme
* sklapanje ugovora o pružanju usluga vrtića s roditeljima
* sklapanje ugovora s dobavljačima
* odobravanje službenih putovanja radnika i odsutnosti s radnog mjesta
* izdavanje rješenja o korištenju godišnjeg odmora
* izdavanje rješenja o ostalim primanjima ( pomoći, stimulacije, jubilarne nagrade)
* praćenje primjene zakona i podzakonskih akata i stručno usavršavanje iz te tematike
* vođenje evidencije o radnicima i radnom vremenu radnika
* donošenje odluke iz djelokruga rada tijekom godine

**Financijsko-računovodstveni poslovi**

* sudjelovanje u izradi prijedloga Financijskog plana Dječjeg vrtića Pučišća za 2023. s projekcijama za 2024. i 2025. godinu
* izrada plana nabave i izmjena plana nabave u suradnji s kuharicom i zdravstvenom voditeljicom
* provođenje javne nabave
* sudjelovanje u izradi prijedloga izmjena i dopuna Financijskog plana Dječjeg vrtića Pučišća za 2022.g.
* pravodobno objavljivanje financijskih planova i izvršenja planova na mrežnoj stranici
* kontrola narudžbenica, dostavnica i računa
* plaćanje računa prema dospijeću plaćanja
* dostava računa u knjigovodstvo

**Suradnja s roditeljima i vanjskim čimbenicima**

* ostvarivanje i unapređivanje suradnje i partnerstva s roditeljima
* sudjelovanje na roditeljskim sastancima
* suradnja s načelnikom Općine Pučišća
* suradnja s Predsjednikom Upravnog vijeća i ostalim članovima Upravnog vijeća
* suradnja s lokalnim stožerom sa ciljem prevencije Zaraze koronavirusom
* suradnja s ravnateljem i stručnom službom Osnovne škole Pučišća
* suradnja s rehabilitacijskim centrom „Inkludo“ iz Splita
* suradnja s ravnateljicom knjižnice „Hrvatski skup“
* suradnja s ostalim vrtićima otoka Brača
* suradnja s Ministarstvom znanosti i obrazovanja
* suradnja s Agencijom za odgoj i obrazovanje
* suradnja s prosvjetnom inspekcijom
* suradnja s ostalim ravnateljima dječjih vrtića otoka Brača
* suradnja sa župnikom i časnom sestrom Župe sv. Jeronima, Pučišća
* suradnja s Domom zdravlja, epidemiološkom službom
* suradnja s doktoricom dentalne medicine
* suradnja s Nastavnim zavodom za javno zdravstvo iz Splita
* suradnja s Hrvatskim zavodom za zapošljavanje
* suradnja s Hrvatskim zavodom za mirovinsko osiguranje

**Zastupanje i predstavljanje ustanove**

* zastupanje prema pozivima i potrebi
* zastupanje u javnim medijima
* prezentiranje ustanove na seminarima, smotrama, priredbama, konferencijama i sl.
* prezentacija rada na mrežnim stranicama

**Stručno usavršavanje**

* brinuti se o ostvarivanju plana stručnog usavršavanja
* sudjelovanje u radionicama, predavanjima, seminarima
* organiziranje predavanja, radionica i seminara u vrtiću
* usavršavanje prema katalogu AZOO

## GODIŠNJI PLAN I PROGRAM RADA STRUČNE SURADNICE PEDAGOGINJE ZA PEDAGOŠKU GODINU 2022./2023.

**OSNOVNI PODATCI**

Položila sam **stručni ispit za stručnog suradnika predškolskog pedagoga** 25. lipnja 2020. godine. U Dječjem vrtiću Pučišća bila sam zaposlena od 1. rujna 2020. godine na određeno, nepuno radno vrijeme od 20 sati tjedno. Od 1. rujna 2021. godine zaposlena sam na neodređeno, nepuno radno vrijeme od 20 sati tjedno.

Radno vrijeme bit će raspodijeljeno na matični vrtić Stinčica u Pučišćima te područne vrtiće Jerulica u Pražnicama i Levanda u Gornjem Humcu. Ove pedagoške godine stručna suradnica pedagoginja radit će tri dana u tjednu, dva dana po 8 sati i jedan dan po 4 sata.

Prema dogovoru, iskustvima i zaključcima s Odgojiteljskih vijeća protekle pedagoške godine, u područne vrtiće radit će se svaki tjedan po 4 sata, ali jedan tjedan u Područnom vrtiću Pražnica, a drugi tjedan u Područnom vrtiću Gornji Humac.

|  |  |  |
| --- | --- | --- |
| **DANI U TJEDNU** | **OBJEKT VRTIĆA** | **RADNO VRIJEME** |
| srijeda | Matični vrtić Stinčica | 7:30 – 11:00 |
| četvrtak | Područni vrtić Jerulica iliPodručni vrtić LevandaMatični vrtić Stinčica | 7:30 – 14:30(po jedan područni vrtić na tjedan po 4 sata te matični vrtić 4 sata) |
| petak | Matični vrtić Stinčica | 7:30 – 14:30 |

**O****RGANIZACIJSKI POSLOVI – PLANIRANJE I PROGRAMIRANJE**

* izrada Izvješća o ostvarenosti godišnjeg plana i programa rada Dječjeg vrtića Pučišća za pedagošku 2021./2022. godinu
* sudjelovanje u izradi Izvješća o ostvarenosti Godišnjeg plana i programa rada Dječjeg vrtića Pučišća za pedagošku 2021./2022. godinu u suradnji s ravnateljicom
* sudjelovanje u izradi Godišnjeg plana i programa rada vrtića i Kurikuluma za 2022./2023. pedagošku godinu u suradnji s ravnateljicom
* izrada Godišnjeg plana i programa rada pedagoginje za pedagošku 2022./2023. godinu
* planiranje rada i sudjelovanje u radu Odgojiteljskog vijeća u suradnji s ravnateljicom
* planiranje stručnog usavršavanja odgojiteljica
* planiranje stručnog usavršavanja pedagoginje za pedagošku 2022./2023. godinu
* planiranje aktivnosti i projekata u vrtiću za pedagošku godinu 2022./2023.
* vođenje dnevnika rada
* pregled pedagoške dokumentacije
* vođenje dosjea djece s posebnim potrebama
* planiranje i organizacija rada s djecom s posebnim potrebama (u suradnji s odgojiteljicama)
* planiranje rada za ostvarivanje programa predškole u suradnji s odgojiteljicama
* planiranje tematskih radionica i sastanaka za roditelje u suradnji s ravnateljicom i odgojiteljicama, a sve ovisno o epidemiološkim mjerama tijekom pedagoške godine
* planiranje suradnje s roditeljima i organizacije vrtića na daljinu u slučaju pojave slučaja COVID-19 (web stranica, facebook stranice, whatsapp grupa)

**RAD U ODNOSU NA DJECU**

* planiranje i praćenje rada s djecom te realizacije odgojno-obrazovnog rada
* sudjelovanje u osiguravanju optimalnih uvjeta za zadovoljenje potreba djece svih odgojnih skupina, kao i programa predškole
* praćenje prilagodbe djece u svim odgojnim skupinama i stvaranje uvjeta za olakšavanje prilagodbe
* praćenje interakcije djece s drugom djecom, odgojiteljima i drugim čimbenicima odgojno-obrazovnog procesa
* kontinuirano vođenje potrebne pedagoške dokumentacije
* otkrivanje i utvrđivanje djetetovih aktualnih potreba i mogućnosti u skupinama
* praćenje, identificiranje i sustavno praćenje djece s posebnim potrebama te promišljanje o ostvarenju dobrobiti za njihovo napredovanje prema sposobnostima
* praćenje i procjena zrelosti predškolske djece
* rad s djecom predškolske dobi zbog pripreme školskih obveznika za osnovnu školu
* rad s djecom u odgojnim skupinama te grupni i individualni rad i razgovori izvan odgojnih skupina
* sudjelovanje u prigodnom obilježavanja blagdana, kao i svih značajnih zbivanja u mjestu (blagdan sv. Jere)
* sudjelovanje u organizaciji izleta i posjeta s ciljem obogaćivanja iskustava djece
* sudjelovanje u realizaciji planiranih projekata i istraživanja
* neposredan rad s djecom – utvrđivanje osobitosti djetetovih potreba i provođenje usmjerenih aktivnosti s ciljem pospješenja pojedinih osobina djeteta (individualni rad)
* rad s djecom davanjem ideja za aktivnosti putem online grupe i vrtića na daljinu u slučaju organizacije rada na daljinu
* planiranje praćenja razvoja i učenja djece kroz dodatnu dokumentaciju, fotozapise, radove djece, bilješke o radu djece, liste praćenja... u suradnji odgojiteljicama i ravnateljicom

**SURADNJA S ODGOJITELJICAMA I OSTALIM ČLANOVIMA TIMA**

* sudjelovanje u formiranju odgojnih skupina na početku pedagoške godine
* poticanje stručne kompetencije odgojitelja u planiranju, ostvarivanju i vrednovanju odgojno-obrazovnog procesa te upoznavanje s inovacijama u predškolskom odgoju i obrazovanju (individualni razgovori, radni dogovori, odgojiteljsko vijeće...)
* poticanje timskog rada i pozitivne radne atmosfere
* praćenje odgojno-obrazovnog rada boravkom u skupini i putem pedagoške dokumentacije (redovitim pregledom propisane dokumentacije koju vode odgojiteljice i drugih oblika dokumentiranja – individualne razvojne mape, različiti zapisi, fotografije, snimke, plakati, bilješke…)
* poticanje i osnaživanje odgojiteljica na praćenje, evidentiranje i analiziranje razvoja svakog djeteta putem razvojnih mapa
* suradnja pri planiranju i ostvarivanju odgojno-obrazovnog rada
* suradnja pri praćenju prilagodbe djece i rješavanju mogućih problema
* suradnja u osmišljavanju i provođenju inovacija i izradi projekata te evaluaciji istih
* suradnja s odgojiteljicama u radu na planiranim projektima u smislu osmišljavanja poticaja, izbora sadržaja, provođenju aktivnosti te evaluaciji postignutog
* utvrđivanje i praćenje razvojnog statusa djece s posebnim potrebama, propisivanje i praćenje programa rada s djetetom u odgojnoj skupini (upitnici, skale procjene, individualni razgovori...)
* suradnja u planiranju i ostvarivanju odgojno-obrazovnog rada za djecu s posebnim potrebama
* suradnja s odgojiteljicama u kreiranju vremenskog, materijalnog i prostornog konteksta za povoljan djetetov razvoj
* kontinuirano praćenje i evaluacija razine ostvarenosti odgojno-obrazovnog rada
* savjetodavni rad s odgojiteljicama (pružanje podrške u nepredviđenim i problematičnim situacijama, individualni razgovori…)
* suradnja i pomoć u poboljšanju suradnje s roditeljima, određivanje ciljeva suradnje roditelja i odgojitelja, praćenje i preporuke unapređenje komunikacije roditelj-odgojitelj
* organiziranje radionica i predavanja za roditelje u suradnji s odgojiteljicama i ravnateljicom, a sve u skladu s aktualnim epidemiološkim mjerama zbog COVID-19
* organiziranje neformalnih druženja djece, roditelja, odgojiteljica (izleti, posjeti…)
* osvješćivanje važnosti djelovanja na dijete kroz interakcijski odnos s roditeljima
* izrađivanje protokola za praćenje razvoja i adaptacije djece
* osiguravanje kvalitetnih i raznovrsnih oblika stručnih usavršavanja odgojiteljica kroz odgojiteljska vijeća, stručne aktive, seminare, savjetovanja, stručna predavanja, radionice, rasprave…
* organiziranje i vođenje te zajedničko organiziranje i vođenje radionica i predavanja
* izrađivanje informativno - edukativnog materijala radi unapređenja odgojno-obrazovnog rada
* pregled pedagoške dokumentacije te pomoć u vođenju istih
* dokumentiranje suradnje s odgojiteljima (posebno upućene na djecu i roditelje i neposredno upućene odgojiteljima – zapisnici sastanaka i dogovora)
* pisanje mišljenja odgojno-obrazovne ustanove o djeci

**SURADNJA S RAVNATELJICOM**

* informiranje o stručnim skupovima u organizaciji Agencije za odgoj i obrazovanje te ostalim događajima vezanim uz predškolski odgoj i obrazovanje
* suradnja pri izradi Godišnjeg plana i programa te Kurikuluma i ostalih dokumenata vrtića
* suradnja u programiranju i provedbi bitnih zadaća i poslova iz godišnjeg plana i programa vrtića
* organiziranje i provedba timskih sastanaka
* razmjene stavova o pojedinim pitanjima i drugim relevantnim informacijama
* suradnja u provođenju inovacija i projekata u odgojno-obrazovnom radu
* informiranje o radu putem sastanaka i individualnih razgovora
* suradnja i osiguravanje uvjeta za nesmetanu provedbu odgojno-obrazovnog procesa
* stručna podrška pri provedbi pedagoških načela u organizaciji rada vrtića
* suradnja pri uređivanju prostora za odgojne skupine
* suradnja pri kreiranju rasporeda dnevnih aktivnosti
* suradnja u pripremi, vođenju radnih dogovora te odgojiteljskog vijeća
* suradnja u realizaciji odgojno-obrazovnog rada koji se provodi izvan neposrednog vrtićkog okruženja (predstave, posjete, izleti…)
* stručna podrška u osmišljavanju programa i sadržaja vrtića, projektnih aktivnosti vrtića te osmišljavanju i provedbi suradnje s roditeljima
* suradnja pri osmišljavanju i provođenju kontinuiranog stručnog usavršavanja stručnih djelatnika vrtića
* suradnja pri planiranju i provedbi vrtića na daljinu u slučaju provedbe mjera zbog COVID-19
* suradnja pri vođenju web stranice vrtića te informiranje i pružanje podrške roditeljima

**SURADNJA S RODITELJIMA**

* upoznavanje specifičnih roditeljskih i obiteljskih potreba koje utječu na djetetove aktualne potrebe
* prikupljanje podataka o razvojnom statusu djeteta i uvjetima razvoja
* osiguravanje uvjeta za optimalni razvoj djeteta, osobito vezano uz posebne potrebe djeteta te minimalizaciju razvojnih teškoća, dogovaranjem programa obiteljskog odgojnog djelovanja na dijete
* informiranje roditelja o osobitostima razvoja djece i razvojnim teškoćama, pripremljenosti za pohađanje osnovne škole, darovitosti djeteta (individualni razgovori, pisani naputci o stanju i poželjnim metodičnim postupcima)
* individualni razgovori s roditeljima (savjetodavnog i informativnog karaktera)
* suradnja s roditeljima tijekom upisa djece u vrtić te u situacijama naknadnog upisa
* informiranje roditelja putem panoa (Kutka za roditelje), web stranice vrtića, individualnih i grupnih sastanaka te predavanja o različitim temama koje im mogu pomoći u ostvarivanju kvalitetnijeg roditeljstva
* prikupljanje podataka o stavovima i prijedlozima roditelja kroz razgovor, ankete…
* izrada individualno - edukativnog materijala za roditelje predškolske djece te po potrebi za roditelje djece ostalih dobnih skupina
* sudjelovanje na roditeljskim sastancima – vođenje nekih roditeljskih sastanaka, prezentacija određenih tema te organiziranje i vođenje pedagoških radionica
* uključivanje roditelja u realizaciju planiranih projekata i drugih oblika neposrednog odgojno-obrazovnog rada
* savjetodavni rad s roditeljima vezan uz poteškoće adaptacije djeteta na vrtić, razvoj djeteta, oblike i organizaciju rada u vrtiću, pripremu za školu, djetetove posebne potrebe, poželjne roditeljske stilove odgoja i dr.
* dokumentiranje suradnje s roditeljima

**SURADNJA S DRUŠTVENIM OKRUŽENJEM**

* suradnja u cilju što boljeg praćenja i obilježavanja proslava, prigodnih posjeta i izleta
* suradnja s drugim vrtićima i stručnim suradnicima otoka Brača
* suradnja s osnovnom školom Pučišća (posjeti školi, informiranje o osobinama djece budućih polaznika osnovne škole)
* suradnja s općinskom knjižnicom Pučišća
* suradnja sa zdravstvenim ustanovama i Policijskom upravom Brač
* suradnja sa zdravstvenom voditeljicom vrtića
* suradnja sa svim stručnim suradnicima Rehabilitacijskog centra Inkludo
* suradnja s vanjskim stručnjacima, ustanovama, udrugama kako bi se realizirali i obogatili postojeći programi rada s djecom te osmislili novi sadržaji i oblici
* suradnja s različitim kulturnim institucijama
* konzultacije s vanjskim ustanovama u vezi praćenja razvoja djeteta i tretmana, uključivanje individualnog tretmana djeteta iz specijalizirane ustanove u program rada odgojne grupe

**STRUČNO USAVRŠAVANJE I RAZVOJNA DJELATNOST**

* utvrđivanje specifičnih zadaća pedagoga za tekuću pedagošku godinu
* vođenje i sastavljanje individualnog izvješća o radu
* informiranje ravnateljice, odgojiteljica o bitnim saznanjima sa stručnih skupova (usmeno izlaganje, pisani materijali)
* poticanje i sudjelovanje pri uključivanju u projekte vanjskih institucija i lokalne zajednice
* suradnja sa stručnjacima izvan vrtića
* permanentno stručno usavršavanje unutar i izvan ustanove (individualno, na odgojiteljskim vijećima, radionice, stručni aktivi, stručni skupovi izvan vrtića)
* sudjelovanje na stručnim skupovima
* praćenje i savjetovanje odgojiteljica u planiranju i ostvarivanju stručnog usavršavanja
* savjetovanje stručne literature za odgojiteljice, stručnih skupova, predavanja i radionica
* sudjelovanje na stručnim skupovima, predavanjima i radionicama vezanim uz predškolski odgoj i obrazovanje
* redovito praćenje novosti te stručne literature i periodike
* provođenje stručnog usavršavanja u vrtiću preko odgojiteljskih vijeća
* stručno-konzultativni rad sa stručnjacima

## GODIŠNJI PLAN I PROGRAM RADA ZDRAVSTVENE VODITELJICE ZA PEDAGOŠKU GODINU 2022./2023.